Diari Oficial de la Generalitat Valenciana


Sumari del DOGV 483, del 10-12-1986 (1986/807717)

ORDRE de 4 de setembre de 1986, de la Conselleria de Cultura, Educació i Ciència, per la qual s'actualitzen els mòduls de subvenció a Centres Docents Privats de Formació Professional de Primer i Segon Grau.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   483

Data del DOGV
:   10-12-1986

Secció del DOGV
:   ALTRES DISPOSICIONS

Número del document
:   1986/807717


Data del document
:   04-09-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 4 de setembre de 1986, de la Conselleria de Cultura, Educació i Ciència, per la qual s'actualitzen els mòduls de subvenció a Centres Docents Privats de Formació Professional de Primer i Segon Grau.  
La Llei Orgànica 8/1985, de 3 de juliol, reguladora del Dret a l'Educació desplegada pel Reial Decret 2377/1985, de 18 de desembre, pel qual es va aprovar el Reglament de Normes Bàsiques sobre Concerts Educatius, han establert definitivament el règim de finançament de Centres Docents Privats amb fons públics.   
Malgrat això, fins a l'entrada en vigor del règim de concerts previst en el Títol IV de la Llei Orgànica 8/1985, i de d'acord amb les previsions que n'efectua la disposició transitòria segona, és escaient de mantenir per al curs 1985-86, el règim provisional de subvencions que s?ha estat aplicant des de la vigència de la Llei 14/1970, de 4 d'agost, General d'Educació i Finançament de la Reforma Educativa i que es contenia en les corresponents Ordres dictades per a cada curs escolar.   
Les Ordres de la Conselleria de Cultura, Educació i Ciència de 3 i 4 de setembre de 1985 (DOGV núm 289), ordenen la continuïtat del règim provisional de subvencions als Centres Privats de Formació Professional de Primer i Segon Grau, respectivament, durant el curs 1985/86, amb el tipus de subvenció i els mòduls previstos en les Ordres d'aquesta Conselleria d'11 de juny de 1984 (DOGV núm. 180), i 12 de juny de 1984 (DOGV núm. 181), actualitzades per l'Ordre del 30 de desembre de 1985 (DOGV núm. 343).   
Aprovats per la Llei 46/1985, de 27 de desembre, de Pressupostos Generals de l'Estat per a 1986, els crèdits corresponents a aquest exercici per a les subvencions de les quals es tracte, es pot procedir a l'actualització del mòduls vigents, amb el consegüent augment de les partides destinades a les retribucions del Professorat i a les despeses de funcionament.   
Per tot això, i fent ús de les facultats que em concedeix la Llei 5/1983, de 30 de desembre, de Govern Valencià,   
ORDENE  
Primer  
Els Centres Privats de Formació Professional de Primer Grau subvencionats durant el curs 1985-86 percebran per unitat els mòduls de subvenció següents:   
2.784.120 pessetes, en les Branques Industrials i Agràries.   
2.706.990 pessetes, en les Branques del Sector Serveis.   
Aquestes quantitats es desglossaran de la forma següent:   
- Despeses de personal docent: 85% del model.   
- Altres despeses de funcionament (inclòs el personal no docent), per a totes les branques: 15% del model.   
Segon  
Els Centres Privats de Formació Professional de Segon Grau subvencionats durant el curs 1985-86 percebran per unitat els mòduls de subvenció següents:   
2.870.918 pessetes en les Branques Administrativa i Delineació.   
2.948.058 pessetes en les altres Branques.   
Aquestes quantitats es desglossaran de la forma següent:   
- Despeses de personal docent: 85% del model.   
- Altres despeses de funcionament (inclòs el personal no docent, per a totes les Branques: 15% del model.   
Tercer  
L'efectivitat del model serà d?1 de gener de 1986 o la posterior que s'indique en el respectiu Conveni de l'Ensenyament Privat.   
Fins a l'aprovació de l'esmentat Conveni se satisfaran las quantitats que actualment es van lliurant i s'acreditarà als Centres a partir de l'esmentada aprovació les possibles diferències que meriten.   
Quart  
L'Administració no assumirà el pagament de les diferències en el cas que el Conveni fixe quantitats superiors a les que considera aquesta Ordre.   
En el cas que el Conveni estipule quantitats superiors a les que indica el model, solament es faran efectives les esmentades quantitats.   
Cinqué  
La Direcció General d'Ensenyaments Mitjans adoptarà les mesures oportunes per tal de fer efectiu el pagament als Centres del Mòduls que s'indiquen en aquesta Ordre.   
Sisé  
La reunió de la Comissió de Control de Subvencions serà convocada pel seu President en un termini no superior a quinze dies a partir de la recepció pel centre subvencionat del lliurament de les diferències econòmiques indicades en els mòduls d'aquesta Ordre. I s'hi controlaran els fons públics rebuts des de l'última justificació efectuada, així mateix, en la darrera reunió de la Comissió de Control de Subvencions i s'extendrà acta de la seua dissolució en ser assumides pel Consell Escolar del Centre les funcions de control econòmic com preveuen l'apartat e) de l'article cinquanta-set de la Llei Orgànica 8/1985, i l'article quaranta del Reial Decret 2377/1985.   
Seté  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana   
València, 4 de setembre de 1986.   
El Conseller de Cultura, Educació i Ciència,  
CEBRIA CISCAR I CASABAN